**Паўлінава вока** (*Inachis io*) — дзённы матылёк сямейства Німфаліды (*Nymphalidae*). Лацінскае бінамінальная назва паходзіць ад *Īnachis* — цара Інаха і яго дачкі **Іа** у старажытнагрэчаскай міфалогіі.

Агульная характарыстыка
-----------------------

Ніжні бок крылаў
*Inachis io* на *Buddleja davidii*
Даўжыня пярэдняга крыла — 27-31 мм. Размах крылаў да 62 мм. Самкі часцей за ўсё некалькі буйней самца. Асноўны фон крылаў чырвона-буры, чырвона-карычневы. На крылах размяшчаюцца 4 буйных «вочкі» з блакітнымі плямамі.

Ніжняя бок крылаў ахоўнай афарбоўкі — чорна-карычневага колеру, з радамі хвалістых больш светла афарбаваных звілістых ліній.

* Паўлінава вока Паўлінава вока
* △ Паўлінава вока △ Паўлінава вока

Арэал
-----

Нетрапічная Еўразія і Японія. На поўначы да 60 градуса паўночнай шыраты. Сустракаецца на ўсёй тэрыторыі Усходняй Еўропы, акрамя раёнаў крайняй поўначы (не заходзіць у зону тундраў) і пустыннай зоны. Адсутнічае на востраве Крыт і ў Паўночнай Афрыцы.

Месцапражыванне
---------------

Паляны, лугі, лясныя ўзлескі, прасекі, берагі рэк і вадаёмаў, лесапалосы і лесапаркі, гарадскія паркі, балкі, яры, сады, пусткі, тэрыторыі населеных пунктаў. Падымаецца ў горы на вышыню 2000—2500 м над узроўнем мора.

Асаблівасці біялогіі
--------------------

Развіваецца ў адным пакаленні ў стэпавай і лесастэпавай зонах; у Крыму і Перадкаўказзі — у двух. Матылькі выходзяць з лялячак ў пачатку чэрвеня. Імага часта сустракаюцца на кветках каманішніка лугавога (*Succisa pratensis*), чабору, скабіёзы жоўтай (*Scabiosa ochroleuca*), *Cirsium hetcrophyllum*, лопуха лямцавага (*Arctium tomentosum*) і розных садовых раслін. Часам трапляюцца ў драўняным соку або забрадзілай садавіне.

Лёт першага пакалення — з канца чэрвеня да сярэдзіны ліпеня. Лёт другога пакалення — з жніўня да верасня, зімуе ў абароненых месцах. Самкі другога пакалення сустракаюцца да канца кастрычніка, зімуюць і зноў сустракаюцца ранняй вясною да пачатку чэрвеня. Зімуючыя асобіны могуць сустракацца зімой падчас адліг.

Размнажэнне
-----------

Вусень
### Яйка

Самка адкладвае да 100—300 яек, звычайна групамі, на ніжняга боку ліста крапівы.

### Вусень

Стадыя вусеняў — з мая па жнівень. Гусеніцы інтэнсіўнага чорнага колеру з дробнымі белымі кропкамі і з паяском з жорсткіх галінастых шыпоў. На кармавых раслінах жывуць кодлы, часам да 300 асобнікаў, у агульным гняздзе з аплеценага шаўковай ніткай лісця. Пачынаючы з другога ўзросту, гусеніцы жывуць асобна. Гусеніцы першага пакалення — з мая па чэрвень, другога — з ліпеня па жнівень.

### Кармавыя расліны вусеняў

Кармавыя расліны вусеняў — хмель звычайны (*Humulus lupulus*), маліны (*Rubus idaeus*), вярба (*Salix*), у тым ліку брэднік (*Salix caprea*), крапіва двухдомная (*Urtica dioica*), значна радзей — каноплі (*Cannabis*).

### Кукалка

Стадыя кукалкі — каля 1-2 тыдняў. Кукалка вуглаватая, размяшчаецца галавой ўніз. Афарбоўка ад шэра-зялёнай да карычневай (залежыць ад колеру субстрата), з двума шэрагамі бліскучых шыпоў.

Ахова
-----

* Матылёк года ў Германіі  (руск.) (бел. ў 2009 годзе.

Зноскі
------

1. ↑  Дневной павлиний глаз (Aglais io) **(нявызн.)**. Архівавана з першакрыніцы 2 лютага 2013. Праверана 8 красавіка 2014.
2. ↑  Односторонние маркированные почтовые карточки со стандартной маркой

Літаратура
----------

* *Стриганова Б. Р. Захаров А. А.*  Пятиязычный словарь названий животных: Насекомые (латинский-русский-английский-немецкий-французский) / Под ред. д-ра биол. наук, проф. Б. Р. Стригановой. — М.: РУССО, 2000. — С. 270. — 1060 экз. — ISBN 5-88721-162-8  (руск.)
* *Коршунов Ю. П.*  Определители по флоре и фауне России // Булавоусые чешуекрылые Северной Азии. Выпуск 4. — М.: Товарищество научных изданий КМК, 2002. — С. 57. — ISBN 5-87317-115-7  (руск.)

|  |  |
| --- | --- |
| ⚙️   Слоўнікі і энцыклапедыі | Вялікая каталанская · Вялікая нарвежская · Вялікая савецкая (1 выд.) · Вялікая савецкая (1 выд.) · Бракгаўза і Эфрона |
| Таксанамія | EOL · GBIF · iNaturalist · iNaturalist |
| Нарматыўны кантроль | Microsoft: 2776674193 |